**Ա Մ Փ Ո Փ Ա Թ Ե Ր Թ**

««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |  |  |
| --- | --- | --- | --- |
| **1.ՀՀ ֆինանսների նախարարություն** | | | 04.02.2021թ. |
| N 01/8-1/1292-2021 |
| Նախագծով առաջարկվում է ՀՀ տարածքային կառավարման և ենթակառուցվածքների նախա­րա­րու­թյան ջրային կոմիտեի «Ջրառ» ՓԲԸ-ի մոտ առաջացած հարկային պար­տա­վո­րու­թյունները մարելու նպատակով վերջինիս հատկացնել 346,610.6 հազ. դրամ, որից՝ 86,411.7 հազ. դրամը՝ 2017 թվականի և 260,198.8 հազ. դրամը՝ 2018 թվականի մասով առաջացած հար­կային պարտավորությունները մարելու համար:  Վերոգրյալի կապակցությամբ հայտնում ենք, որ նախագծին կից ներկայացված տեղե­կատվությունից հնարավոր չէ ամբողջությամբ պատ­կե­րա­ցում կազմել ՀՀ պետա­կան բյուջեի շրջա­նակներում տեղաբաշխվող սուբսիդիայի, ծրագ­րերի շրջանակ­նե­րում իրականացվող ԱԱՀ-ով հարկվող գործարքների մասով առա­ջա­ցած հար­կային պար­տա­­վո­րու­թյունների (ԱԱՀ-ի գծով պարտավորություններ և տույ­ժեր) չափի վերա­բերյալ: Մասնավորապես, նախա­գծին կից ներկայացված է ՀՀ պետական եկամուտների կոմիտեի 2020 թվա­կանի նոյեմբերի 25-ի թիվ 3003064 ստուգման ակտը, որում ներառված տեղեկատվությունը վերա­­բերում է 2017 թվականի մասով ընկերության մոտ առաջացած հարկային պարտա­վո­րու­թյուններին:  Բացի այդ, նախագծին կից ներկայացված հիմնավորման մեջ նշված է որոշակի տեղե­կա­տվություն, որը լրացուցիչ քննարկման և հիմնավորման կարիք ունի: Մաս­նա­վո­րա­պես, նշվում է, որ «Ջրառ» ՓԲԸ-ում 2017 թվականին, հարկային մարմնի կողմից իրա­կա­նաց­վել է համալիր ստուգում, որի արդյունքում 2014, 2015 և 2016 թվականներին ՀՀ պետա­կան բյու­ջեից վճարված սուբսիդիայից առաջացած 143.3 մլն դրամի չափով ԱԱՀ-ն վերա­դարձ­վել է ընկերությանը: Այս առումով, հայտնում ենք, որ հասկանալի չէ նշյալ դրույթը մատ­նան­շելու նպատակադրումը և ինչպիսի առնչություն ունի նախագծով պահանջվող գումարի ձևա­վոր­մանը:  Նշվում է նաև, որ մինչև 2018 թվականի հուլիս ամիսը, «Ավելացված արժեքի հարկի մասին» ՀՀ օրենքի 7-րդ հոդվածի 9-րդ կետի համաձայն՝ հարկման օբյեկտ չեն համարվել սուբ­սիդիաները, սուբվենցիաները և դրամաշնորհները, որի համաձայն ԱԱՀ-ի հարկումը չի կիրառվել: Այս առումով, հայտնում ենք, որ «Ավելացված արժեքի հարկի մասին» ՀՀ օրենքը ուժը կորցրած է ճանաչվել 2018 թվականի հունվարի 1-ից, իսկ դրանից հետո ԱԱՀ-ի հաշ­վարկ­ման և վճարման հետ կապված հարաբերությունները կարգավորվում են ՀՀ հարկային օրենսգրքով:  Հաշվի առնելով վերոգրյալը՝ հայտնում ենք, որ նախագծի վերաբերյալ ամբողջական դիր­քորոշում հնա­րավոր կլինի ներկայացնել նախագծի վերաբերյալ ավելի մանրամասն հիմ­նա­վորումներ և լրացուցիչ տեղեկություններ ներկայացնելու դեպքում: | Մասամբ է ընդունվել  ՀՀ պետական եկամուտների կոմիտեի 2020 թվա­կանի նոյեմբերի 25-ի թիվ 3003064 ստուգման ակտը, որում ներառված տեղեկատվությունը վերա­­բերում է 2017 թվականի մասով ընկերության մոտ առաջացած հարկային պարտա­վո­րու­թյուններին` 86,411.7 հազ. դրամ, իսկ 2018թ. հունվար, ապրիլ, մայիս և հունիս ամիսների համար ընկերությունը 19.10.2020թ. ներկայացրել է ԱԱՀ-ի գծով ճշտված հաշվարկներ, որի արդյունքում առաջացել է 149,411,576 ՀՀ դրամ պարտավորություն, իսկ հարկ վճարողի անձնական հաշվի քարտի 19.10.2020թ. քաղվածքում (կցվում է) արտացոլված է 137 882 369 ՀՀ դրամ (հաշվանցվել է միասնական հաշվում առկա գումարը), որի նկատմամբ հաշվարկվել է 72 724 139 ՀՀ դրամ տույժ և, արդյունքում, 20.10.2020թ. դրությամբ ԱԱՀ-ի գծով պարտավորությունը կազմել է 210 606 509 ՀՀ դրամ:  Տեղեկատվությունը ներկայացվել է որպես ի գիտություն:  Տեղեկանք-հիմնավորումը լրամշակվել է և ներկայացվել է ավելի մանրամասն հիմնավորումներով, կցվել են համապատասխան տեղեկանքներ: | | |
| Ինչ վերաբերում է Նախագծի խմբագրումներին, ապա առաջարկում ենք.   1. Հանել Նախագծի 1-ին կետը: 2. Նախագծում ավելացնել դրույթ, որով կհստակեցվի գումարի տրամադրման նպատակը: 3. Ըստ Նախագծին կից ներկայացված տեղեկանք-հիմնավորման եկամուտների գծով ավելացվող 346,610.6 հազ ՀՀ դրամ գումարը իրենից ներկայացնում է որպես ԱԱՀ-ի գծով պարտավորություն, մինչդեռ Նախագծի N2 հավելվածում այն ներկայացված է որպես այլ եկամուտ: Հետևաբար առաջարկում ենք N2 հավելվածը համապատասխանեցնել Տեղեկանք-հիմնավորմանը՝ այլ եկամուտները խմբագրելով որպես հարկային եկամուտներ և պետական տուրքեր: 4. Նախագծի N5 հավելվածի վերնագրում «N8 աղյուսակում» արտահայտությունը փոխարինել «N7 աղյուսակում» արտահայտությամբ: | Մասամբ է ընդունվել  Հղում կատարելով Նախագծի 1-ին կետին՝ Նախագծով ավելացվել է դրույթ, որով հստակեցվել է գումարի տրամադրման նպատակը: | | |
| **2.ՀՀ արդարադատության նախարարություն** | | | 21.04.2021թ. |
| N 01/27.1/10024 |
| «Հայաստանի Հանրապետության 2021 թվականի պետական բյուջեի մասին» օրենքում, Հայաստանի Հանրապետության կառավարության 2020 թվականի դեկտեմբերի 30-ի թիվ 2215-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետն առաջարկում ենք հանել՝ անհիմն կրկնություններից խուսափելու նպատակով, քանի որ նախագծի 2-րդ կետով արդեն իսկ նախատեսված է «Հայաստանի Հանրապետության 2021 թվականի պետական բյուջեի մասին» օրենքում փոփոխություններ և լրացումներ կատարելու մասին դրույթ: Հիշյալ դիտարկումը բխում է «Նորմատիվ իրավական ակտերի մասին» ՀՀ օրենքի 13-րդ հոդվածի 8-րդ մասի պահանջներից:  Միաժամանակ, նկատի ունենալով նախագծով հաստատվող թիվ 3 և 5 հավելվածների դրույթները, առաջարկում ենք նախագծի 3-րդ կետը խմբագրել՝ դրանում նախատեսելով կարգավորում, որի համաձայն գումար է հատկացվելու ՀՀ տարածքային կառավարման և ենթակառուցվածքների նախարարությանը՝ «Ջրառ» ՓԲԸ-ի ավելացված արժեքի հարկի գծով առաջացած պարտավորությունների մարման նպատակով: Բացի այդ, նախագծի վերնագրում անհրաժեշտ է նախատեսել ՀՀ տարածքային կառավարման և ենթակառուցվածքների նախարարությանը գումար հատկացնելու մասին դրույթ՝ նկատի ունենալով «Նորմատիվ իրավական ակտերի մասին» ՀՀ օրենքի 12-րդ հոդվածի 1-ին մասի պահանջները: | Ընդունվել է | | |
| **3**.**Ֆինանսատնտեսական նախարարական կոմիտեի նիստի արձանագրություն** | | 11.05.2021թ. | |
| N ԿԱ/84-2021 | |
| Նախագիծը քննարկել ՀՀ պետական եկամուտների կոմիտեի մասնագետների հետ և ըստ այդմ խմբագրել: | Ընդունվել է | | |
| **4.ՀՀ պետական եկամուտների կոմիտե** | | 18.05.2021թ. | |
| 01/3.1/29781-2021 | |
| Դիտողություններ և առաջարկություններ չկան: |  | | |